На основу члана 100. Закона о заштити животне средине (''Службени гласник РС'', број 135/04, 36/09, 72/2009-др. закон, 43/2011- Одлука УС, 14/2016, 76/2016, 95/2018 др. закон, 95/2018 – др. закон и 94/2024 - др. закон), члана 64, 65, 66 и 67 Закона о буџетском систему ("Службени гласник РС" број 54/09, 72/2010, 101/2010, 101/2011, 93/2012, 62/2013, 63/2013, 108/2013, 142/2014, 68/2015 – др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022, 118/2021 др. закон, 92/2023 и 94/2024), Законa о накнадама за коришћење јавних добара ("Службени гласник РС" број 95/2018, 49/2019, 86/2019- 15/2023, 92/2023, 120/2023 и 99/2024) и члана 37. Статута Града Ниша (''Службени лист Града Ниша'', број 88/2008, 143/2016 и 18/2019)

Скупштина Града Ниша, на седници од \_\_\_\_. \_\_\_. 2025. године, доноси

О Д Л У К У

О ИЗМЕНАМА ОДЛУКЕ О БУЏЕТСКОМ ФОНДУ ЗА ЗАШТИТУ ЖИВОТНЕ СРЕДИНЕ ГРАДА НИША

**Оснивање Фонда**

Члан 1.

У Одлуци о буџетском фонду за заштиту животне средине Града Ниша („Службени лист Града Ниша“ број 76/09 и 104/2018), Члан 5. мења се и гласи:

„Члан 5.

Градска управа надлежна за послове заштите животне средине одговорна је за законито и наменско коришћење средстава Фонда.

Градска управа надлежне за послове финансија одговорна је за контролу и управљање средствима буџетског фонда.“

Члан 2.

Члан 6. мења се и гласи:

„Члан 6.

Средства за рад Фонда обезбеђују се из:

1. апропријација обезбеђених у оквиру буџета Града Ниша за текућу годину;
2. дела средстава остварених од наканде у складу са чланом 84. Закона о заштити животне средине;
3. средстава остварених од накнаде за заштиту и унапређивање животне средине;
4. прихода остварених на основу међународне, регионалне и локалне сарадње и сарадње са републичким органима на програмима, пројектима и другим активностима у области заштите животне средине;
5. прилога донација, поклона и помоћи,
6. средстава остварених на конкурсима (домаћим и иностраним) за програме и пројекте и
7. других средстава у складу са Законом.“

Члан 3.

У члану 7. став 2. мења се и гласи:

„Програм предлаже Градска управа надлежана за послове заштите животне средине.“

Члан 4.

Члан 9. мења се и гласи:

„Члан 9.

Начелник Градске управе надлежане за послове заштите животне средине. овлашћен је за законито располагање средствима са евиденционог рачуна фонда и одговоран је за њихово законито и наменско коришћење.“

.

Члан 5.

Члан 11. мења се и гласи:

„Члан 11.

Буџетски фонд као евиденциони рачун у оквиру главне књиге трезора, у оквиру раздела Градске управе надлежане за послове заштите животне средине отвара Градоначелник Града Ниша.“

Члан 6.

Члан 12. мења се и гласи:

„Члан 12.

Стручне, административне и друге послове за Фонд обавља „Градска управа надлежана за послове заштите животне средине и Градска управа надлежана за послове финансија “.

Члан 7.

Ова одлука ступа на снагу осмог дана по објављивању у ''Службеном листу Града Ниша''.

Број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_.\_\_\_. 2025. године

**СКУПШТИНА ГРАДА НИША**

Председник

Проф. др. Игор Новаковић